અમિત ચાવડાએ જણાવ્યું હતું કે, આ સરકાર બંધારણની જોગવાઈઓનું સતત ઉલ્લંઘન કરી પોતાના વિચારો થોપવાનો પ્રયાસ કરી રહી છે ત્યારે આ દિવસ ઇતિહાસમાં એટલા માટે યાદગાર બની રહેશે કે આજે ગૃહ બહાર, બિનસચિવાલય ક્લાર્કની પરીક્ષામાં થયેલા ભારે ગોટાળાનો વિરોધ કરતાં અને ફેરપરીક્ષા માગતા યુવાનોનો, પાકવીમો તથા ઊપજના યોગ્ય ભાવ માગતા ખેડૂતોનો, દિનદહાડે બળાત્કારના બનાવો સામે સલામતી માગતી બહેન-દીકરીઓનો તેમજ ભ્રષ્ટાચારથી ત્રસ્ત પ્રજાનો અવાજ દબાવવા તેમની ઉપર પોલીસ દ્વારા અત્યાચારો થઈ રહ્યા છે, ત્યારે આ સરકાર બંધારણનું પાલન કરવાની સુફિયાણી વાતો કઈ રીતે કરી શકે ?